กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่อำเภอพุทธมณฑล อำเภอสามพรานจังหวัดนครปฐมและเขตทวีวัฒนา กรุงเทพมหานครพ.ศ.๒๕๔๙[๑] อาศัยอำนาจตามความในมาตรา ๕ (๓) แห่งพระราชบัญญัติควบคุมอาคารพ.ศ. ๒๕๒๒ และมาตรา ๘ (๑) และ (๑๐) แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดย พระราชบัญญัติควบคุมอาคาร (ฉบับที่ ๓) พ.ศ. ๒๕๔๓ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ ข้อ ๑ ให้ยกเลิกกฎกระทรวง ฉบับที่ ๑๖ (พ.ศ. ๒๕๓๐)ออกตามความในพระราชบัญญัติควบคุมอาคาร พ.ศ. ๒๕๒๒ข้อ ๒ ในกฎกระทรวงนี้บริเวณที่ ๑หมายความว่า พื้นที่ในบริเวณรอบนอกแนวเขตที่ดินของพุทธมณฑลในระยะ ๓๐๐ เมตร ยกเว้นพื้นที่บริเวณที่๓ และบริเวณที่ ๔บริเวณที่ ๒หมายความว่า พื้นที่ในบริเวณรอบนอกแนวเขตบริเวณที่ ๑ ในระยะ ๗๐๐ เมตรยกเว้นพื้นที่บริเวณที่ ๓ และบริเวณที่ ๔บริเวณที่ ๓หมายความว่า พื้นที่ในบริเวณที่วัดจากเขตถนนทั้งสองฟากของถนนอุทยานออกไปข้างละ ๑๕ เมตรโดยเริ่มจากเขตทางของถนนพุทธมณฑลสาย ๔ ฟากตะวันออก ไปทางทิศตะวันออก จนจดแนวเขตบริเวณที่๒บริเวณที่ ๔หมายความว่า พื้นที่ในบริเวณที่วัดจากแนวเขตบริเวณที่ ๓ ออกไปอีกข้างละ ๓๕ เมตร ตลอดแนวเขตบริเวณที่๓ทั้งนี้ ตามแผนที่ท้ายกฎกระทรวงนี้ข้อ ๓ ให้กำหนดพื้นที่บางส่วนในท้องที่ตำบลศาลายาอำเภอพุทธมณฑล ตำบลบางเตย ตำบลบางกระทึกอำเภอสามพราน จังหวัดนครปฐม และแขวงศาลาธรรมสพน์ แขวงทวีวัฒนา เขตทวีวัฒนา กรุงเทพมหานคร ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคารดังต่อไปนี้(๑) ห้องแถว ตึกแถว บ้านแถวและบ้านแฝด(๒) ตลาดตามกฎหมายว่าด้วยการสาธารณสุข(๓) โรงมหรสพ(๔) โรงแรมตามกฎหมายว่าด้วยโรงแรม(๕) สถานบริการตามกฎหมายว่าด้วยสถานบริการ(๖) สุสานหรือฌาปนสถานตามกฎหมายว่าด้วยสุสานและฌาปนสถาน(๗) โรงซ่อม สร้าง หรือบริการยวดยานที่ขับเคลื่อนด้วยเครื่องยนต์ทุกชนิด(๘) อาคารเลี้ยงสัตว์ทุกชนิดที่มีพื้นที่ทุกชั้นในหลังเดียวกันหรือหลายหลังรวมกันเกิน๒๐ ตารางเมตร(๙) อาคารที่มีความสูงเกิน ๑๒ เมตร(๑๐) หอถังน้ำที่มีความสูงเกิน ๑๕ เมตร(๑๑) คลังสินค้าที่มีพื้นที่เกิน ๒๐๐ ตารางเมตร(๑๒) อาคารที่มีพื้นที่ทุกชั้นในหลังเดียวกันหรือหลายหลังรวมกันเกิน๑,๐๐๐ ตารางเมตร(๑๓) โรงงานตามกฎหมายว่าด้วยโรงงาน(๑๔) สถานที่ที่ใช้ในการเก็บรักษาน้ำมันเชื้อเพลิงและสถานีบริการน้ำมันเชื้อเพลิงตามกฎหมายว่าด้วยการควบคุมน้ำมันเชื้อเพลิง(๑๕) สถานที่บรรจุก๊าซ สถานที่เก็บก๊าซ และสถานีบริการตามกฎหมายว่าด้วยการบรรจุก๊าซปิโตรเลียมเหลวการวัดความสูงให้วัดจากระดับพื้นดินถึงส่วนที่สูงที่สุดของอาคาร(ข) ภายในบริเวณที่ ๒ ห้ามบุคคลใดก่อสร้างอาคารดังต่อไปนี้(๑) อาคารตาม (ก) (๖) (๘) (๑๑) (๑๒) (๑๓) (๑๔) และ(๑๕)(๒) อาคารที่มีความสูงเกิน ๑๘ เมตรการวัดความสูงให้วัดจากระดับพื้นดินถึงส่วนที่สูงที่สุดของอาคาร(ค) ภายในบริเวณที่ ๓ ห้ามบุคคลใดก่อสร้างอาคารอื่นใดเว้นแต่(๑) อาคารอยู่อาศัยประเภทบ้านเดี่ยวที่มีความสูงไม่เกิน๑๐ เมตร และมีระยะถอยร่นแนวอาคารจากเขตถนนอุทยานไม่น้อยกว่า ๓ เมตร(๒) รั้วโปร่งที่มีความสูงไม่เกิน ๒ เมตร แต่ถ้าจะมีส่วนทึบให้มีเฉพาะด้านล่างสูงไม่เกิน ๑ เมตรการวัดความสูงให้วัดจากระดับทางเท้าของถนนอุทยานถึงยอดผนังของชั้นสูงสุด(ง) ภายในบริเวณที่ ๔ ห้ามบุคคลใดก่อสร้างอาคารดังต่อไปนี้(๑) อาคารอยู่อาศัย อาคารอยู่อาศัยรวม อาคารชุดเว้นแต่อาคารอยู่อาศัยประเภทบ้านเดี่ยว และอาคารที่ใช้ประโยชน์เพื่อกิจการสาธารณูปโภคหรือบริการสาธารณะของผู้อยู่อาศัยตามกฎหมาย ว่าด้วยการจัดสรรที่ดิน(๒) อาคารพาณิชย์ที่มีพื้นที่ทุกชั้นในหลังเดียวกันหรือหลายหลังรวมกันเกิน๑๐๐ ตารางเมตร(๓) ห้องแถวหรือตึกแถว(๔) อาคารที่มีความสูงเกิน ๑๐ เมตร(๕) หอถังน้ำที่มีความสูงเกิน ๑๐ เมตร(๖) อาคารที่มีพื้นที่ทุกชั้นในหลังเดียวกันหรือหลายหลังรวมกันเกิน๑,๐๐๐ ตารางเมตร(๗) อาคารที่ใช้ในการประกอบกิจการสนามกอล์ฟหรือสนามฝึกซ้อมกอล์ฟ(๘) โรงงานตามกฎหมายว่าด้วยโรงงาน(๙) โรงซ่อม สร้าง หรือบริการยวดยานที่ขับเคลื่อนด้วยเครื่องยนต์ทุกชนิด(๑๐) ภัตตาคารหรือร้านจำหน่ายอาหาร เว้นแต่ภัตตาคารหรือร้านจำหน่ายอาหารที่มีพื้นที่สำหรับตั้งโต๊ะอาหารทุกชั้นในหลังเดียวกันหรือหลายหลังรวมกันไม่เกิน๑๐๐ ตารางเมตร และไม่มีการจัดให้มีการแสดงดนตรี เต้นรำ รำวง ดิสโก้เธค คาราโอเกะ หรือการแสดงอื่นๆในทำนองเดียวกัน(๑๑) สถานที่ที่ใช้ในการเก็บรักษาน้ำมันเชื้อเพลิงและสถานีบริการน้ำมันเชื้อเพลิงตามกฎหมายว่าด้วยการควบคุมน้ำมันเชื้อเพลิง(๑๒) สถานที่บรรจุก๊าซ สถานที่เก็บก๊าซ และสถานีบริการตามกฎหมายว่าด้วยการบรรจุก๊าซปิโตรเลียมเหลว(๑๓) อาคารเก็บสินค้า อาคารหรือส่วนหนึ่งส่วนใดของอาคารที่มีลักษณะในทำนองเดียวกันที่ใช้เป็นที่เก็บพัก หรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรม(๑๔) สถานบริการตามกฎหมายว่าด้วยสถานบริการ(๑๕) โรงมหรสพ(๑๖) ตลาดตามกฎหมายว่าด้วยการสาธารณสุข(๑๗) โรงแรมตามกฎหมายว่าด้วยโรงแรม(๑๘) สถานีขนส่งตามกฎหมายว่าด้วยการขนส่งทางบก(๑๙) อาคารเลี้ยงสัตว์ทุกชนิดที่มีพื้นที่ทุกชั้นในหลังเดียวกันหรือหลายหลังรวมกันเกิน๒๐ ตารางเมตร(๒๐) สุสานหรือฌาปนสถานตามกฎหมายว่าด้วยสุสานและฌาปนสถาน(๒๑) เพิงหรือแผงลอย(๒๒) ป้าย หรือสิ่งที่สร้างขึ้นสำหรับติดหรือตั้งป้ายทุกชนิด(๒๓) อาคารที่ใช้เพื่อประกอบกิจการสวนสนุก หรือจัดให้มีการเล่นสเก็ตโดยมีแสงหรือเสียงประกอบหรือการเล่นอื่นๆ ในทำนองเดียวกัน(๒๔) รั้วที่มีความสูงเกิน ๒ เมตร(๒๕) รั้วทึบ เว้นแต่รั้วที่มีส่วนทึบเฉพาะด้านล่างสูงไม่เกิน๑ เมตรการวัดความสูงให้วัดจากระดับทางเท้าของถนนอุทยานถึงยอดผนังของชั้นสูงสุดข้อ ๔ อาคารที่ก่อสร้างภายในบริเวณที่ ๓ และบริเวณที่๔ ต้องมีระยะห่างระหว่างอาคารไม่น้อยกว่า ๔ เมตร และห่างจากเขตที่ดินผู้อื่นไม่น้อยกว่า๒ เมตร และต้องเป็นอาคารที่มีรูปแบบทางสถาปัตยกรรมเป็นหลังคาทรงจั่ว ทรงปั้นหยา หรือทรงสถาปัตยกรรมไทยสีหลังคาให้ใช้สีในกลุ่มสีส้มอิฐหรือส้มกระเบื้องดินเผา สีแดงอิฐ หรือสีน้ำตาลข้อ ๕ ภายในบริเวณพื้นที่ที่กำหนดตามข้อ ๓ ห้ามบุคคลใดดัดแปลงหรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๓ข้อ ๖ กฎกระทรวงนี้มิให้ใช้บังคับแก่การก่อสร้าง หรือดัดแปลงเขื่อน สะพาน อุโมงค์ทางหรือท่อระบายน้ำข้อ ๗ อาคารที่มีอยู่แล้วในพื้นที่ที่กำหนดตามข้อ๓ ก่อนหรือในวันที่กฎกระทรวงนี้ใช้บังคับให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลง หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๓ข้อ ๘ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมาย ว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๒๒ มีนาคม พ.ศ. ๒๕๔๙พลอากาศเอกคงศักดิ์ วันทนารัฐมนตรีว่าการกระทรวงมหาดไทย[เอกสารแนบท้าย]๑.แผนที่ท้ายกฎกระทรวง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิด หรือบางประเภท ในพื้นที่บางส่วนในท้องที่อำเภอพุทธมณฑล อำเภอสามพราน จังหวัดนครปฐม และเขตทวีวัฒนา กรุงเทพมหานคร พ.ศ. ๒๕๔๙(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากได้มีข้อบัญญัติกรุงเทพมหานคร เรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทริมถนนอุทยานทั้งสองฟาก ในท้องที่แขวงศาลาธรรมสพน์ และแขวงทวีวัฒนา เขตทวีวัฒนา กรุงเทพมหานครพ.ศ. ๒๕๔๖เพื่อเสริมสร้างความสง่างามแก่ถนนสายดังกล่าวและพุทธมณฑลอันเป็นสถานที่สำคัญทางพุทธศาสนาของชาติและโดยที่พื้นที่ดังกล่าวมีพื้นที่ต่อเนื่องอยู่ภายใต้บังคับของกฎกระทรวงฉบับที่ ๑๖ (พ.ศ. ๒๕๓๐) ออกตามความในพระราชบัญญัติควบคุมอาคาร พ.ศ. ๒๕๒๒ ซึ่งมีข้อกำหนดบางประการที่ไม่สอดคล้องกับข้อบัญญัติดังกล่าวดังนั้น เพื่อประโยชน์ในด้านการรักษาคุณภาพสิ่งแวดล้อม การผังเมือง การสถาปัตยกรรมและการอำนวยความสะดวกแก่การจราจร สมควรกำหนดหลักเกณฑ์ในเรื่องดังกล่าวให้สอดคล้องกันจึงจำเป็นต้องออกกฎกระทรวงนี้นันทนา/ผู้จัดทำ๔ เมษายน ๒๕๔๙[๑]ราชกิจจานุเบกษา เล่ม ๑๒๓/ตอนที่ ๓๓ ก/หน้า ๑๑/๒๙ มีนาคม ๒๕๔๙